каНа основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14, 54/14-др. одлука и 37/16, 29/17, 24/19 и 66/20) у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15 и 101/16) и Покрајинском скупштинском одлуком о Програму подршке за спровођење пољопривредне политике и политике руралног развоја за територију Аутономне покрајине Војводине у 2022. години(„Службени лист АПВ”, број 54/21), а у складу са Правилником о спровођењу конкурса које расписује покрајински секретаријат за пољопривреду, водопривреду и шумарство, покрајински секретар за пољопривреду, водопривреду и шумарство расписује

**КОНКУРС**

**ЗА ДОДЕЛУ СРЕДСТАВА ЗА УНАПРЕЂЕЊЕ ЕКОНОМСКИХ АКТИВНОСТИ НА СЕЛУ КРОЗ ПОДРШКУ НЕПОЉОПРИВРЕДНИМ АКТИВНОСТИМА**

**НА ТЕРИТОРИЈИ АП ВОЈВОДИНЕ У 2022. ГОДИНИ**

1. **ЦИЉ И ПРЕДМЕТ КОНКУРСА**

Предмет конкурса јесте унапређење економских активности на селу кроз подршку непољопривредним активностима - развој туризма на руралним подручјима.

Циљ овог конкурса је упошљавање радно неактивних становника у руралним подручјима, подршка становницима руралних предела да кроз рурални туризам обезбеде додатне приходе на свом домаћинству као и валоризација (вредновање) рада жена у сеоским домаћинствима.

У Аутономној покрајини Војводини, наслањајући се на производњу и прерађивачке капацитете, постоји значајан туристички потенцијал овог поднебља. Да би газдинство остварило више прихода постоји могућност да то оствари пружајући услуге туристима – домаћим и страним. Осим тога то је и шанса за останак већег броја младих на селу – како оних који би пружали те услуге, тако и оних који би их снабдевали производима са свога прага. Рурални туризам обезбеђује додатне приходе становницима руралних предела пласманом пољопривредних производа на пијаци у сопственом дворишту, као и пласман производа домаће радиности. Рурални туризам такође омогућава валоризацију (вредновање) рада жена у сеоским домаћинствима, али и упошљавање радно неактивних категорија становника.

1. **ВИСИНА И НАМЕНА СРЕДСТАВА**

За реализацију Конкурса за доделу средстава за унапређење економских активности на селу кроз подршку непољопривредним активностима на територији АП Војводине у 2022. години предвиђено је укупно **35.000.000,00 динара.**

Бесповратна средства за подршку инвестиција по конкурсу утврђују се у износу до **80%** од укупно прихватљивих трошкова инвестиције.

Приликом обрачуна, узима се вредност инвестиције **без пореза на додату вредност (ПДВ).**

**Максималан износ бесповратних средстава** по једној пријави не може бити већи од **2.000.000,00 динара**.

**Минималан износ бесповратних средстава** по једној пријави износи **50.000,00 динара.**

Бесповратна средства која се додељују по овом конкурсу намењена су за следеће инвестиције:

|  |  |  |
| --- | --- | --- |
| **Сектор** | **Прихватљиве инвестиције** | **Прихватљиви трошкови** |
| 1. Рурални туризам | Набавка остале опреме за аутентичне угоститељске објекте у домаћој радиности или сеоском туристичком домаћинству | (1) трошкови набавке опреме:  – машине за прање, сушење и пеглање веша;  – телевизори, радио апарати и персонални/преносиви (лаптоп) рачунари.  (2) трошкови набавке система за климатизацију и грејање објеката:  – пећи, радијатори и друга грејна тела;  – клима уређаји, вентилатори.  (3) трошкови опремања кухиње:  - кухињски елементи, полице, ормари за смештај кухињског и ресторанског посуђа и хране, пултови за услуживање  – расхладни уређаји за чување хране;  – уређаји за одвођење паре и мириса;  – машине за прање посуђа;  – апарати за прављење леда и сокова;  – све врсте шпорета, готових камина, пећница и уређаја за кување и печење.  (4) трошкови опремања просторија за пружање угоститељских услуга у складу са актом о категоризацији:  – собни намештај, ормари, столови, столице, гардеробери, лежајеви, огледала, ципеларници. |

Подносилац пријаве може поднети само једну пријаву по конкурсу.

Приликом разматрања поднетих пријава за остваривање бесповратних средстава, неће се признавати инвестиције и купљена опрема пре 01.01.2022. године, што мора бити документовано рачунима са спецификацијом опреме, отпремницама, изводима из банке, гарантним листовима и другим доказима који носе датум након 01.01.2022. године.

1. **КОРИСНИЦИ**

Право на подстицаје остварују:

- физичко лице - носилац регистрованог комерцијалног породичног пољопривредног газдинстава

- предузетник

- Правно лице (привредно друштво)

Право на подстицаје остварују подносиоци пријава који имају пребивалиште у насељеном месту у ком се не налази седиште града (Нови Сад, Суботица, Зрењанин, Панчево, Вршац, Сремска Митровица, Кикинда, Сомбор - Закон о територијалној организацији Републике Србије ("Сл. гласник РС", бр. 129/2007, 18/2016 и 47/2018).

1. **УСЛОВИ ЗА УЧЕШЋЕ НА КОНКУРСУ**
2. Подносилац пријаве мора бити уписан у Регистар пољопривредних газдинстава као комерцијално газдинство и налазити се у активном статусу
3. Подносилац пријаве (физичко лице) мора имати пребивалиште на територији јединице локалне самоуправе са територије АП Војводине, и место реализације инвестиције мора бити на територији јединице локалне самоуправе са територије АП Војводине;
4. Подносилац пријаве (предузетник и правно лице) мора имати седиште на територији јединице локалне самоуправе с територије АП Војводине, и место реализације инвестиције мора бити на територији јединице локалне самоуправе са територије АП Војводине;
5. Подносилац пријаве мора регулисати обавезе по решењима о накнадама за одводњавање/наводњавање доспеле до 31.12. 2021. године;
6. Подносилац пријаве мора регулисати доспеле пореске обавезе од стране надлежног органа јединице локалне самоуправе, закључно са 31.12.2021. године;
7. Подносилац пријаве за инвестицију за коју подноси захтев, не сме користи подстицаје по неком другом основу (субвенције, подстицаји, донације) за исту намену, односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;
8. Подносилац пријаве не сме имати неиспуњених уговорних обавеза према Покрајинском секретаријату за пољопривреду водопривреду и шумарство (у даљем тексту: Секретаријат), као ни према Министарству пољопривреде, шумарства и водопривреде, на основу раније потписаних уговора;
9. добављач и подносилац пријаве не смеју да представљају повезана лица.
10. објекат мора бити категорисан код надлежног органа јединице локалне самоуправе за пружање угоститељских услуга у пословима домаће радиности или сеоском туристичком домаћинству
11. објекат који је предмет инвестиције за коју се подноси захтев мора бити у власништву односно да над тим објектом се може имати право закупа, односно коришћења на основу уговора закљученог са закуподавцем односно уступиоцем - физичким лицем, јединицом локалне самоуправе, црквом, манастиром илии министарством надлежним за послове пољопривреде на период закупа, односно коришћења на период од најмање десет година почев од календарске године за коју се подноси захтев за коришћење подстицаја; с тим да ако је објекат предмет закупа односно коришћења не може имати уписане друге терете, осим предметног закупа, односно коришћења.
12. да се пружају туристима услуге смештаја и услуживања хране и пића у објектима смештајних капацитета до 30 лежајева и/или да организованој туристичкој групи до 50 туриста пружају угоститељске услуге у складу са прописом којим се уређује угоститељство.
13. предузетници морају да буду регистровани у одговарајућем регистру у Агенцији за привредне регистре
14. правна морају да буду регистрована у одговарајућем регистру у Агенцији за привредне регистре и да су разврстани у микро или мало правно лице према подацима из финансијског извештаја из претходне године, у односу на годину у којој се подноси пријава, у складу са законом којим се уређује рачуноводство.
15. **ВРЕМЕНСКИ ОКВИР КОНКУРСА**

Конкурс је отворен до **01.09.2022. године**.

1. **ПОТРЕБНА ДОКУМЕНТАЦИЈА**
2. читко попуњен образац пријаве са обавезним потписом;
3. фотокопија личне карте или очитана чипована лична карта подносиоца захтева;
4. Оригинал извод из Регистра пољопривредних газдинстава које издаје Управа за трезор (подаци о пољопривредном газдинству, прва страна извода)
5. Извод из катастра непокретности са подацима о власништву, теретима и ограничењима (препис листа непокретности, ако је успостављен нови операт, односно препис поседовног листа, ако није успостављен нови операт), односно извод из земљишних књига (где није успостављен катастар непокретности), за парцелу на којој се налази објекат који је предмет инвестиције (за физичко лице, предузетнике, привредно друштво);
6. уговор о закупу/коришћењу објекта у случају да није власник објекта, односно земљишта, на период закупа/коришћења од најмање десет година почев од 01.01.2022. године и да је уговор о закупу/коришћењу оверен код надлежног органа (јавни бележник) закљученог са закуподавцем – физичким лицем или црквом и верском заједницом или јединицом локалне самоуправе или министарством надлежним за послове пољопривреде.
7. Уколико је подносилац пријаве власник једног дела земљишта, односно објекта доставља се сагласност, оверена код надлежног органа, осталих сувласника објекта
8. Потврда о разврставању у микро и мало правно лице, у складу са законом који уређује област рачуноводства и ревизије, према подацима из финансијског извештаја из 2021. године (за предузетнике, привредно друштво - микро, мало правно лице);
9. предрачун са спецификацијом опреме;
10. за инвестиције које су преко 150.000,00 динара, може се поднети предрачун са спецификацијом

опреме, а коначан оригинал рачун мора бити идентичан предрачуну по износу, спецификацији и добављачу опреме;

1. оригинал рачун за набавку предметне инвестиције са спецификацијом опреме која садржи основне карактеристике опреме (подаци исказани у обрасцу пријаве морају бити исти као у рачуну);
2. Отпремница са потписом о преузетој роби за коју је по важећим прописима утврђена обавеза издавања отпремнице;
3. доказ о извршеном плаћању предметне инвестиције и то извод оверен од стране банке, а у случају када је физичко лице извршило готовинско или плаћање картицом може доставити само фискални исечак за износ до 1.117.000,00 динара (сходно члану 46. Закона о спречавању прања новца и финасирању тероризма);
4. копија уговора о кредиту, уколико је предметна инвестиција набављена путем кредита;
5. Копија Гарантног листа за опрему за коју је по важећим прописима утврђена обавеза издавања гарантног листа;
6. извод из Агенције за привредне регистре, с пореским идентификационим бројем (за предузетнике, привредна друштва удружење)
7. решење да је подносилац категорисан код надлежног органа као пружалац угоститељских услуга у складу са законом којим се уређује област туризма и угоститељства (за физичка лица, предузетнике, привредна друштва).
8. доказ o регулисаној накнади за одводњавање/наводњавање (потврда ЈВП „Воде Војводине“) закључно са 31.12.2021. године за подносиоца пријаве;
9. доказ о измиреним доспелим пореским обавезама закључно са 31.12.2021. године за подносиоца пријаве издато од стране надлежног органа јединице локалне самоуправе;
10. доказ о броју остварених ноћења издат од стране надлежног органа јединице локалне самоуправе;
11. Акт којим се доказује број запослених у правном лицу (за предузетнике, привредна друштва)
12. фотокопија дипломе: пољопривредни факултет (уколико подносилац захтева нема диплому пољопривредног факултета није потребно достављати другу документацију)
13. изјава да добављач и наручилац опреме не представљају повезана лица у складу с чланом 62. Закона о привредним друштвима (изјава је у оквиру обрасца пријаве).

Уколико подносилац пријаве не достави потребну документацију наведену под тачкама 17 и 18, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

Предрачун не може да буде исказан у страној валути.

Комисија задржава право да поред наведених затражи и друга документа.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује покрајински секретаријат за пољопривреду, водопривреду и шумарство и Правилником о додели средстава за унапређење економских активности на селу кроз подршку непољопривредним активностима на територији АП Војводине у 2022. години.

1. **ИСПЛАТА БЕСПОВРАТНИХ СРЕДСТАВА**

Бесповратна средства исплаћују се након реализације инвестиције, односно након што се испоручи и монтира опрема и корисник бесповратних средстава достави Секретаријату следећу документацију:

*Уколико су бесповратна средства одобрена на основу поднетих рачуна доставља се:*

­ захтев за исплату са извештајем о наменском утрошку средстава.

*Уколико су бесповратна средства одобрена на основу поднетих предрачуна доставља се:*

* захтев за исплату са извештајем о наменском утрошку средстава;
* оригинал рачун за набавку предметне инвестиције са спецификацијом опреме која садржи основне карактеристике опреме (подаци исказани у обрасцу пријаве морају бити исти као у рачуну);
* отпремница са потписом о преузетој роби за коју је по важећим прописима утврђена обавеза издавања отпремнице;
* доказ о извршеном плаћању предметне инвестиције и то извод Корисника средстава оверен од стране банке, а у случају када је физичко лице извршило готовинско или плаћање картицом може доставити само фискални исечак за износ до 1.117.000,00 динара (сходно члану 46. Закона о спречавању прања новца и финасирању тероризма);
* копија уговора о кредиту, уколико је предметна инвестиција набављена путем кредита;
* Копија Гарантног листа за опрему за коју је по важећим прописима утврђена обавеза издавања гарантног листа.

Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун предузетника и правног лица не сме бити у блокади.

Плаћање мора да се врши на текући рачун добављача, а готовински може до 1.117.000,00 динара, а плаћања путем компензације и цесије неће бити призната.

Пољопривредне стручне и саветодавне служби АП Војводине да ће изврши чињенично стање (завршну контролу) на терену, достављањем извештаја и записника Секретаријата.

**Бесповратна средстава исплаћиваће се у складу с приливом средстава у буџет АП Војводине, а најкасније до 31.12.2022.године**

1. **НАЧИН ДОСТАВЉАЊА ПРИЈАВА**

Пријаве с потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, с назнакoм **„КОНКУРС ЗА ДОДЕЛУ СРЕДСТАВА ЗА УНАПРЕЂЕЊЕ ЕКОНОМСКИХ АКТИВНОСТИ НА СЕЛУ КРОЗ ПОДРШКУ НЕПОЉОПРИВРЕДНИМ АКТИВНОСТИМА НА ТЕРИТОРИЈИ АП ВОЈВОДИНЕ У 2022. ГОДИНИ”** или доставити лично у Писарници покрајинских органа управе, у згради Покрајинске владе, сваког радног дана од 9 до 14 часова.

1. **КОНТАКТ**

Додатне информације можете добити путем телефона **021/487-4430 од 13 до 15 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, извештај о наменском утрошку средстава и захтев за исплату, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs).

У Новом Саду , дана 05.08.2022. године

**Покрајински секретар**

**Чедомир Божић**